《早上凌霄第六峰入紫溪礼白鹤观祠》
唐代·于鹄

路转第六峰，传是十里程。放石试浅深，m壁蛇鸟惊。
欲下先襞衣，路底避枯茎。回途歇嵌窟，整带重冠缨。
及到紫石溪，晻晻已天明。渐近神仙居，桂花湿溟溟。
阴苔无人踪，时得白鹤翎。忽然见朱楼，象牌题玉京。
沈沈五云影，香风散萦萦。清斋上玉堂，窗户悬水精。
青童撞金屑，杵臼声丁丁。膻腥遥问谁，稽首称姓名。
若容在溪口，愿乞残雪英。

作者简介：于鹄，大历、贞元间诗人也。隐居汉阳，尝为诸府从事。其诗语言朴实生动，清新可人；题材方面多描写隐逸生活，宣扬禅心道风的作品。代表作有《巴女谣》、《江南曲》、《题邻居》、《塞上曲》、《悼孩子》、《长安游》、《惜花 》、《南溪书斋》、《题美人》等，其中以《巴女谣》和《江南曲》两首诗流传最广。